Okrúhle pleso

Okrúhle pleso (poľ. Kolisty Staw), (nem. Döllersee), (maď. Döller-tó) je najvyššie položené ľadovcové pleso v Mlynickej doline vo Vysokých Tatrách. Nachádza sa v najvyššej časti doliny, nad Capím plesom v obklopení Štrbského štítu, Hrubého vrchu a Furkotského štítu. Je položené v nadmorskej výške 2 105 m n. m. a rozlohu 0,718 ha. Je dlhé 110 m a široké 85 m. Dosahuje maximálnu hĺbku 8,5 m. Je šiestym najvyššie položeným plesom v Tatrách. Názov Bolo 5. augusta 1879, keď na Bystré sedlo vystúpil Matrin Róth. Vtedy sa rozhodol, že pomenuje dovtedy bezmenné pleso Dölerovým plesom (Döllersee, Dőller-tó). Uhorský karpatský spolok, ktorý vtedy mohol schvaľovať nové názvy, návrh schválil. Anton Döller (1831 – 1912), bol dôstojníkom a po prepustení z vojenskej služby sa usadil v Kežmarku. Venoval sa okrem iného turistickej činnosti. Patril medzi zakladateľov Uhorského karpatského spolku (1873), v ktorom zastával významné funkcie. Poľské Towarzystwo Tatrańske ho zvolilo za čestného člena. Spolu s Mór Déchym a Jánom Stillom uskutočnili prvovýstup Velickou próbou na Gerlachovský štít. Anton Döller bol iniciátorom vybudovania prvých turistických stavieb na Štrbskom Plese. Turistika Priamo k plesu nevedie žiadny turistický chodník, ale je viditeľné z Bystrého sedla, cez, ktoré prechádza žltá turistická značka z Mlynickej do Furkotskej doliny. Referencie Iné projekty Commons ponúka multimediálne súbory na tému Okrúhle pleso Externé odkazy Poloha na turistickej mape Zdroj Tento článok je čiastočný alebo úplný preklad článku Kolisty Staw na poľskej Wikipédii.